
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 420 


10 Απριλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποδοχώντου Προέδρου, των Μελών και 
του Γραμματέα της Επιτροπής Διερεύνησης Ατυ¬ 
χημάτων και Ασφάλειας Πτήσεων ως και του προ¬ 
σωπικού της Μονάδας Μελετών και Διερεύνησης 


Αεροπορικών Ατυχημάτων και Συμβάντων. 1 

Σύσταση ελεγκτικής ομάδας για τη διενέργεια ελέγ¬ 
χου στο Ε.Π. ΑΝΤΑΓΩΝΙΣΤΙΚΟΤΗΤΑ, σε δράσεις 
που συγχρηματοδοτούνται από το ΕΚΤ στο πλαίσιο 

του Γ ΚΠΣ. 2 

Καθορισμός επιτοκίων εντόκων γραμματίων Ν.Δ. 
3745/ 57, που θα εκδοθούν ή θα ανανεωθούν από 
18 Μαρτίου 2003. 3 


Έκδοση εντόκων γραμματίων του Ελληνικού Δημοσίου, 
διάρκειας 13 εβδομάδων, 26 εβδομάδων και 52 εβδο¬ 
μάδων, με ημερομηνία έκδοσης την 21 Μαρτίου 2003. 4 
Καθορισμός αποζημίωσης της Επιτροπής επίλυσης 
διαφορών των ενταγμένων προγραμμάτων των Νέ¬ 
ων θέσεων Εργασίας έτους 2002 και Νέων Ελεύθε¬ 


ρων Επαγγελματιών έτους 2002. 5 

Υπερωριακή εργασία υπαλλήλων Ασφαλιστικών Ορ¬ 
γανισμών Α' εξαμήνου έτους 2003. 6 

Σύσταση Αμιγούς Επιχείρησης στο Δήμο Κάτω Ολύ- 
μπου Ν. Λάρισας με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ ΚΟΙΝΩ¬ 
ΝΙΚΟΟΙΚΟΝΟΜΙΚΗΣ ΑΝΑΠΤΥΞΗΣ (Δ.Ε.Π.Α.Κ.Α.) 
ΔΗΜΟΥ ΚΑΤΩ ΟΛΥΜΠΟΥ». 7 


ΑΠΟΦΑΣΕΙ Σ 

Αριθ. 2/9223/0022 (1) 

Καθορισμός αποδοχών του Προέδρου, των Μελών και 
του Γ ραμματέα της Επιτροπής Διερεύνησης Ατυχημά¬ 
των και Ασφάλειας Πτήσεων ως και του προσωπικού 
της Μονάδας Μελετών και Διερεύνησης Αεροπορικών 
Ατυχημάτων και Συμβάντων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Τα άρθρα 5, 6 και 34, παρ. 2 του Ν. 2912/01 «Προ¬ 


σαρμογή στις διατάξεις της Οδηγίας 94/56/ΕΚτου Ευρω¬ 
παϊκού Συμβουλίου για την θέσπιση βασικών αρχών που 
διέπουν τις έρευνες ατυχημάτων και συμβάντων Πολιτι¬ 
κής Αεροπορίας, ενίσχυση της κρατικής εποπτείας επί 
των Προτύπων Ασφαλείας Πτήσεων και ρύθμιση συνα¬ 
φών οργανωτικών θεμάτων της Υ.Π.Α.». 

2) Τις διατάξειςτου Ν. 2362/95 (247/Α') «περίΔημοσίου 
Λογιστικού κ.λπ.» σε συνδυασμό με τις διατάξεις των Νο¬ 
μοθετικών κειμένων των διατηρουμένων σε ισχύ βάσει 
των διατάξεων της παραγρ. 1 του άρθρου 112 του ιδίου 
Νόμου. 

3) Τις διατάξειςτου άρθρου 40 του Ν. 849/78, όπως τρο¬ 
ποποιήθηκε με το άρθρο 8 του Ν. 2129/93. 

4) Τις διατάξεις του άρθρου 34, παρ. 3, του Ν. 2682/99 
(16/Α). 

5) Τις διατάξεις της Κοινής Απόφασης του Πρωθυπουρ¬ 
γού και του Υπουργού των Οικονομικών 1100383/1330/Α 
0006/31.10.2001 (Β' 1485) «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών». 

6) Την πίστωση που υπάρχει στον τακτικό προϋπολογι¬ 
σμό του Υπουργείου Μεταφορών και Επικοινωνιών, ειδι¬ 
κού φορέα 39/650 και επί κωδικού αριθμού εξόδου 0373, 
αποφασίζουμε: 

1. Καθορίζουμε τις μηνιαίες αποδοχές του Προέδρου, 
των Μελών και του Γ ραμματέα της Επιτροπής Διερεύνη- 
σης Αεροπορικών Ατυχημάτων και Ασφάλειας Πτήσεων 
καθώς και την ειδική πρόσθετη αμοιβή των υπαλλήλων 
που στελεχώνουν την Μονάδα Μελετών και Διερεύνησης 
Αεροπορικών Ατυχημάτων και Συμβάντων ως ακολού¬ 
θως: 

α. Αποδοχές του Προέδρου, των Μελών και του Γ ραμ¬ 
ματέα της Επιτροπής: 

α) Τακτικές αποδοχές: 

Για τον Πρόεδρο ευρώ 6.500 

Για τα Μέλη ευρώ 1.200 

Β) Ειδική αποζημίωση ετοιμότητας ανά μήνα: 

στον Πρόεδρο ευρώ 1.000 

στα Μέλη ευρώ 900 

γ) Στον Γ ραμματέα της Επιτροπής καταβάλλεται ειδική 
αμοιβή ανά μήνα πέραν των άλλων αποδοχώντου, ποσού 
ευρώ 700. 

Δ) Ειδικότερα στον Πρόεδρο της Επιτροπής, δεδομέ¬ 
νου ότιτυγχάνει κρατικός λειτουργός αποκλειστικής απα¬ 
σχόλησης, θα καταβάλλονται επί των ανωτέρω τακτικών 

αποδοχών τα επιδόματα του άρθρου 9 του Ν. 2470/97 
αναδρομικά από συστάσεως της Επιτροπής, ήτοι από 
20 . 2 . 2002 . 

Β.Ειδική πρόσθετη αμοιβή στους υπαλλήλους της Μο¬ 
νάδας. 

Α) Στους διερευνητές: 

Αα) Αποζημίωση ετοιμότητας διερευνητών Ε 1.200 και 

Αβ) Ειδική αποζημίωση ισόποση με το 80% του ετήσιου 
μέσου όρου του προηγουμένου έτους που προκύπτει από 
την εφαρμογή της περίπτωσης α' της παραγράφου 3 του 
άρθρου 34 του του Ν. 2682/99 (Α' 16) και αφορά ελεγκτή 
εναερίου κυκλοφορίας κάτοχο ειδικότητας ΒΑΟΑΒ. 

Β) Στον προϊστάμενο του τμήματος διοικητικής και οι¬ 
κονομικής υποστήριξης της Μονάδας: 

Βα) ειδική πρόσθετη αμοιβή 1.000 ευρώ. 

Γ) Στο υπόλοιπο προσωπικό της Μονάδας πρόσθετη 
αμοιβή ως ακολούθως: 

Γ α) Στους υπαλλήλους κατηγορίας ΠΕ και ΤΕ το ποσόν 
των 700 ευρώ. 

Γβ) Στους υπαλλήλους κατηγορίας Δε και ΥΕ το ποσόν 
των 600 ευρώ. 

2. Οι υπάλληλοι της Μονάδος υποχρεούνται να παρέ¬ 
χουν εργασία και πέραν του κανονικού ωραρίου καθώς 
και κατά τις Κυριακές και εξαιρέσιμες ανάλογα με τις υπη¬ 
ρεσιακές ανάγκες. Η υποχρέωση αυτή ισχύει και για τους 
αποσπασμένους στην Μονάδα υπαλλήλους. 

3. Το προσωπικό που αποσπάται στην Μονάδα Διερεύ- 
νησης Αεροπορικών Ατυχημάτων δεν μπορεί να μετέχει 
σε προγράμματα υπερωριακής απασχόλησης ή απασχό¬ 
λησης κατά την νύκτα, Κυριακές και εξαιρέσιμες της Υπη¬ 
ρεσίας από την οποία αποσπάται. Ειδικότερα οι αποσπα- 
σμένοι από την ΥΠΑ διερευνητές, πέραν των παραπάνω 
περιορισμών, εφόσον λαμβάνουν το επίδομα που προ- 
βλέπεται από την παράγραφο 3 του άρθρου 34 του Ν. 
2682/99, το ποσόν αυτό θα αφαιρείται από το ποσόν που 
προκύπτει από την ειδική αποζημίωση της παρ. Βα εδαφ. 
αβ. 

4. Αποζημίωση εκτός έδρας. 

Οι μετακινούμενοι στο εσωτερικό και την αλλοδαπή για 
εκτέλεση υπηρεσίας, λαμβάνουν την προβλεπόμενη από 
την ισχύουσα νομοθεσία αποζημίωση που καταβάλλεται 
στους λοιπούς υπαλλήλους του Δημοσίου. 

5. Όλες οι προαναφερόμενες δαπάνες βαρύνουν τις πι¬ 
στώσεις που έχουν προβλεφθεί στον τακτικό προϋπολο¬ 
γισμό οικονομικού έτους 2003, του Υπουργείου Μεταφο¬ 
ρών και Επικοινωνιών ειδικού φορέα 39/650 και θα κατα¬ 
βάλλονται δεδουλευμένα με χρηματικά εντάλματα. 

6. Η ισχύς του 1 Βα εδαφίου, αρχίζει ένα μήνα μετά τη 
δημοσίευση στο ΦΕΚ του Προεδρικού Διατάγματος που 
προβλέπεται στην παράγραφο 2 του άρθρου 6 του Ν. 
2912/2001. 

7. Δια της παρούσης παύουν να ισχύουν οι 2/49897/ 
0022/12.9.2002 και 2/52802/0022/6.12.2002 κοινές 
υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 


Αριθ. 289 (2) 

Σύσταση ελεγκτικής ομάδας για τη διενέργεια ελέγχου 
στο Ε.Π. ΑΝΤΑΓΩΝΙΣΤΙΚΟΤΗΤΑ, σε δράσεις που συγ- 
χρηματοδοτούνταιαπότο ΕΚΤ στο πλαίσιο του Γ ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ. Α'/2000). 

2. Την 1100383/1330/Α0006/31.10.2001 απόφαση του 
Πρωθυπουργού και Υπουργού Οικονομικών «Καθορι¬ 
σμός αρμοδιοτήτων του Υφυπουργού Οικονομικών» 
(ΦΕΚ 1485/τ. Β'/2001). 

3. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2003. 

4. Την ανάγκη διενέργειας ουσιαστικού ελέγχου στο 
Ε.Π. Ανταγωνιστικότητα, σε δράσεις ΕΚΤ, στο πλαίσιο 
ελέγχου των προγραμμάτων του Γ Κ.Π.Σ. 

5. Την 2/30195/0022/18.5.2001 απόφαση του Υπουργού 
Οικονομικών «Καθορισμός αποζημίωσης των μελών των 
ελεγκτικών ομάδων του άρθρου 17 (παρ. 6) του Ν. 2860/ 
2000» (ΦΕΚ662/τ. Β'.2001). 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη 440,20 ευρώ, για την αμοιβή των 
ελεγκτών, η οποία βαρύνει τον ΚΑΕ0515του Ε.Φ. 23/140, 
αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Γ ΚΠΣ, τον Επι¬ 
χειρησιακού Προγράμματος (Ε.Π.) Ανταγωνιστικότητα. 

2. Μέλη της Ελεγκτικής ομάδας ορίζονται οι εξής: 

Μαυρίκου Μαρία, υπάλληλος της Δ/νσης Προγραμμα¬ 
τισμού και Ελέγχων του Γ.Λ.Κ. 

Χρονόπουλος Γεώργιος, υπάλληλος της Δ/νσης Προ¬ 
γραμματισμού και Ελέγχων του Γ.Λ.Κ. 

Συντονίστρια της ελεγκτικής ομάδας ορίζεται η Μαυρί¬ 
κου Μαρία. 

3. Ο έλεγχος θα διενεργηθεί κατά το χρονικό διάστημα 
από 7.4.2003 έως και 11.4.2003 και θα αφορά τη δράση 
8.2.5 του ΕΠ Ανταγωνιστικότητα «Εκπαίδευση /υποστήρι¬ 
ξη επιχειρήσεων για την εξοικείωση με το διαδίκτυο και τα 
οφέλη που προκύπτουν από τη χρήση των υπηρεσιών 
του, σε συνέργεια με το πρόγραμμα, ΔΙΚΤΥΩΘΕΙΤΕ, του 
ΕΠ Κοινωνία της πληροφορίας». Συγκεκριμένα θα ελεγ¬ 
χθούν, η Ειδική Υπηρεσία Διαχείρισης του παραπάνω 
Ε.Π., ο τελικός δικαιούχος το Εθνικό Δίκτυο Έρευνας & 
Τεχνολογίας ΑΕ (ΕΔΕΤ ΑΕ) καθώς και οι ανάδοχοιτου έρ¬ 
γου στις Νομαρχίες Αθηνών και Πειραιά. 

4. Έργο της Ελεγκτικής Ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα: 

• η διαπίστωση της ύπαρξης επαρκούς διαδρομής 
ελέγχου, 

• η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις, και 

• η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

5. Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, που θα υποβληθεί στην Δι¬ 
εύθυνση Μελετών και Αξιολόγησης του Γενικού Λογιστή- 

ρίου του Κράτους, για εισήγηση στην Επιτροπή Δημοσιο¬ 
νομικού Ελέγχου (Ε.Δ.ΕΛ.). 

6. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 6 του προοιμίου 
απόφαση, αποζημίωση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 1 Απριλίου 2003 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-*- 

Αριθ. 2/17782/0023 (3) 

Καθορισμός επιτοκίων εντόκων γραμματίων Ν.Δ. 3745/ 
57, που θα εκδοθούν ή θα ανανεωθούν από 18 Μαρτί¬ 
ου 2003. 

ΟΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών 2/68683 /0023/26.11.2002 (ΦΕΚ 1522/Τεύχος Β'/ 
4.12.2002) «Καθορισμός επιτοκίων εντόκων γραμματίων 
τρίμηνης, εξάμηνης και ετήσιας διάρκειας». 

5. Τα αποτελέσματα της από 18.3.2003 δημοπρασίας 
Εντόκων Γραμματίων διάρκειας 13,26 και 52 εβδομάδων. 

6. Την 1100383/1330/Α0006/31.10.2001 (ΦΕΚ 1485/Β7 
31.10.2001) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

1. Ορίζουμε το επιτόκιο των εντόκων γραμματίων Ν.Δ. 
3745/57, που θα εκδοθούν ή θα ανανεωθούν από 18 Μαρ¬ 
τίου, ως εξής: 

α) για τα έντοκα γραμμάτια τρίμηνης διάρκειας σε 
2,57%, 

β) για τα έντοκα γραμμάτια εξάμηνης διάρκειας σε 
2,50% και 

γ) για τα έντοκα γραμμάτια δωδεκάμηνης διάρκειας σε 
2,48%. 

2. Τα παραπάνω επιτόκια είναι εκείνα που προέκυψαν 
κατά τη δημοπρασία της 18 Μαρτίου 2003 για έντοκα 
γραμμάτια διάρκειας 13, 26 και 52 εβδομάδων, αντίστοι¬ 
χα. 

3. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (18.3.2003) μέχρι 
τη λήξη τους ισχύουν οι αποφάσεις μας βάσει των οποίων 
έγινε η έκδοσή τους. 

4. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού του τρέ¬ 
χοντος οικονομικού έτους η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2003 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Αριθ. 2/17801/0023 (4) 

Έκδοση εντόκων γραμματίων του Ελληνικού Δημοσίου, 
διάρκειας 13 εβδομάδων, 26 εβδομάδων και 52 εβδο¬ 
μάδων, με ημερομηνία έκδοσης την 21 Μαρτίου 2003. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α'/17.12.1990). 

2. Τις διατάξεις του άρθρου 1 του Ν. 2187/94 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξωτε¬ 
ρικό και άλλες διατάξεις» (ΦΕΚ 16Α78.2.1994). 

3. Τις διατάξεις του Ν.Δ. 3745/57 «Περί εκδόσεως εντό¬ 
κων γραμματίων», όπως τροποποιήθηκε μεταγενέστερα 
με το άρθρο 4 του Ν. 1266/82. 

4. Την απόφαση του Υπουργού Οικονομικών 89260/ 
29.12.2000 «Όροι και τύπος εντόκων γραμματίων για τον 
ιδιωτικό τομέα σε Ευρώ». 

5 Τις διατάξεις των άρθρων 5 έως και 12 του Ν. 2198/ 

1994 «Αύξηση αποδοχών δημοσίων υπαλλήλων εν γένει, 
σύναψη δανείων υπό του Ελληνικού Δημοσίου και δημι¬ 
ουργία στην Τράπεζα της Ελλάδος Συστήματος Παρακο¬ 
λούθησης Συναλλαγών επί τίτλων με λογιστική μορφή 
(άυλοιτίτλοι)» (ΦΕΚ 43Α722.3.1994). 

6. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α718.2.1997), όπως τροποποιήθηκε με το άρθρο 
9 του Ν. 2579/98 (ΦΕΚ31Α717.2.1998), καθώς και τις δια¬ 
τάξεις του υπό ψήφιση σχεδίου νόμου «Μισθώσεις ακινή¬ 
των για στέγαση Δημοσίων Υπηρεσιών και άλλες διατά¬ 
ξεις», το οποίο έχει κατατεθεί στη Βουλή των Ελλήνων. 

7. Τις διατάξεις των άρθρων 64, 90 και 91 του Ν. 2362/ 

1995 (ΦΕΚ 247Α727.11.1995). 

8. Την 2021180/2981/0023/31.3.1997 απόφαση του 
Υπουργού Οικονομικών «Περί των δαπανών σύναψης, έκ¬ 
δοσης και εξυπηρέτησης κ.λπ. των δαπανών του Δημοσί¬ 
ου» (ΦΕΚ 286/Β/10.4.1997). 

9 Τις διατάξεις του Ν. 2628/6.7.98»Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) και άλ¬ 
λες διατάξεις» (ΦΕΚ 151 Α76.7.1999). 

10. Την 1100383/1330/Α0006/31.10.2001 (ΦΕΚ 1485/Β7 
31.10.2001) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

11. Την από 14.3.2003 Ανακοίνωση του Ο.Δ.ΔΗ.Χ., απο¬ 
φασίζουμε: 

Την έκδοση εντόκων γραμματίων του Ελληνικού Δημο¬ 
σίου, διάρκειας 13 εβδομάδων, 26 εβδομάδων και 52 
εβδομάδων, με ημερομηνία έκδοσης την 21 Μαρτίου 
2003 και λήξης την 20.6.2003 για τα έντοκα διάρκειας 13 
εβδομάδων, την 19.9.2003 για τα έντοκα γραμμάτια διάρ¬ 
κειας 26 εβδομάδων και την 19.3.2004 για τα έντοκα 
γραμμάτια διάρκειας 52 εβδομάδων. 

Τα έντοκα γραμμάτια αποφέρουν τόκο από την ημερο¬ 
μηνία έκδοσής τους προς επιτόκιο σταθερό για όλη τη 
διάρκειά τους, όπως αυτό ορίζεται παρακάτω. Ο τόκος ο 
οποίος προκαταβάλλεται, υπολογίζεται εσωτερικώς με 

βάση έτος 360 ημερών και πραγματικό αριθμό ημερών 
(ΑΟΤ/360). 

Το επιτόκιο των παραπάνω τίτλων ορίζεται σε: 

2,57% για τα έντοκα γραμμάτια διάρκειας 13 εβδομά¬ 
δων 

2,50% για τα έντοκα γραμμάτια διάρκειας 26 εβδομά¬ 
δων και 

2,48% για τα έντοκα γραμμάτια διάρκειας 52 εβδομά¬ 
δων, 

δηλαδή ίσο με το μέσο σταθμικό επιτόκιο που προέκυ- 
ψε στη δημοπρασία των εντόκων γραμματίων στις 18 
Μαρτίου 2003, ίδιας ημερομηνίας έκδοσης, στις αντίστοι¬ 
χες διάρκειες. 

Κατά την ημερομηνία έκδοσης των τίτλων παρακρατεί- 
ται ο αναλογούν φόρος επί των τόκων, ο οποίος ανέρχε¬ 
ται σε 10%. 

Τα έντοκα γραμμάτια είναι τίτλοι άυλης μορφής (λογι¬ 
στική μορφή) θα εκδοθεί ξεχωριστός κωδικός αριθμός 
(Ι5ΙΝ Β) και θα διατεθούν στο επενδυτικό κοινό, μόνο σε 
φυσικά πρόσωπα - κατοίκους της Ε.Ε., με δημόσια εγ¬ 
γραφή μέσω της Τράπεζας της Ελλάδος, των Τραπεζών, 
των Πιστωτικών Ιδρυμάτων, των χρηματιστών - μελών 
του Χρηματιστηρίου Αξιών Αθηνών και λοιπών φορέων 
που είναι εξουσιοδοτημένοι από την Τράπεζα της Ελλά¬ 
δος. 

Η διάθεση των εντόκων γραμματίων θα γίνει με δη μόσια 
εγγραφή η οποία θα αρχίσει την Δευτέρα 17 Μαρτίου 
2003 και θα ολοκληρωθεί την Τετάρτη 19 Μαρτίου 2003. 

Οι επενδυτές δηλώνουν υποχρεωτικά, κατά τη διαδικα¬ 
σία της δημόσιας εγγραφής: 

τοΑ.Φ.Μ. τους, 

τη χώρα προέλευσης του Α.Φ.Μ. τους, 

τον Χειριστή τους στο Σ.Α.Τ. 

την Μερίδα και το Λογαριασμό τους στο Σ.Α.Τ. 

την ποσότητα εντόκων γραμματίων ανά κατηγορία, για 
την οποία επιθυμούν να εγγραφούν. 

Οι εγγραφές θα γίνονται σε πολλαπλάσια των 1.000 ευ¬ 
ρώ, με κατώτερο όριο εγγραφής για κάθε επενδυτή τα 
1.000 ευρώ και με ανώτατο ποσό εγγραφής και διάθεσης 
ανά επενδυτή, έντοκα γραμμάτια ονομαστικής αξίας 
10.000 ευρώ. Η κατανομή και οι εγγραφές, θα γίνονται 
από το Σ.Α.Τ. του Κ.Α.Α., σε πολλαπλάσια των 1.000 ευρώ. 

Την ημερομηνία έκδοσης, οι φορείς που θα έχουν δια¬ 
θέσει έντοκα γραμμάτια με δημόσια εγγραφή, ενημερώ¬ 
νουν το σύστημα των αύλων τίτλων της Τράπεζας της Ελ¬ 
λάδος, κατά τη συνήθη διαδικασία. 

Οι προσφερόμενοι με την παραπάνω διαδικασία τίτλοι 
θα είναι αφορολόγητοι, υπό την προϋπόθεση ότι θα δια- 
κρατούνται μέχρι τη λήξη τους. Το δικαίωμα της φοροα¬ 
παλλαγής προκύπτει αποκλειστικά από τις εγγραφές του 
Σ.Α.Τ. του Κεντρικού Αποθετηρίου Αξιών. 

Κατά την ημέρα λήξης των εντόκων γραμματίων, ο φό¬ 
ρος που έχει παρακρατηθεί κατά την έκδοση, επιστρέφε- 
ται στα φυσικά πρόσωπα κατόχους του Ι8ΙΝ Β, που έχουν 
διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική τους 
αξία. 

Οιεπενδυτές κάτοχοιτων εντόκων γραμματίωντου Ι5ΙΝ 
Β μπορούν για την πώληση των τίτλων τους, να απευθύ¬ 
νονται στις Τράπεζες και λοιπούς εξουσιοδοτημένους 
φορείς, οι οποίοι θα αγοράζουν τους τίτλους και στη συ¬ 
νέχεια θα τους μεταφέρουν από το Ι5ΙΝ Β στο αρχικό Ι8ΙΝ 
(δημοπρασίας). Εκεί οιτίτλοι θα είναι διαπραγματεύσιμοι. 


Για τη διάθεση των εντόκων γραμματίων στο επενδυτικό κοινό 
απότιςΤράπεζες καιλοιπούς εξουσιοδοτημένους, θα δοθείπρο- 
μήθεια0,15%. Επίσης θα δοθεί προμήθεια στο Σ.Α.Τ. του Κεντρι¬ 
κού Αποθετηρίου Αξιών Α.Ε. 0,04% 

Κατά τα λοιπά ισχύει η απόφαση μας 2/ 89260/0023/ 
29.12.2000 «Γενικοί όροι εντόκων γραμματίων του Ελλη¬ 
νικού Δημοσίου». 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2003, ενώ προκαλείται δαπάνη και για 
τα επόμενα οικονομικά έτη, η οποία θα εγγράφεται στις 
κατ’ έτος προβλέψεις δαπανών εξυπηρέτησης του Δημο¬ 
σίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2003 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-Φ- 

Αριθ. 2/7114/0022 (5) 

Καθορισμός αποζημίωσης της Επιτροπής επίλυσης δια¬ 
φορών των ενταγμένων προγραμμάτων των Νέων θέ¬ 
σεων Εργασίας έτους 2002 και Νέων Ελεύθερων 
Επαγγελματιών έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. -Τις διατάξεις: 

α) Τον Ν. 2956/2001 «Αναδιάρθρωση ΟΑΕΔ και άλλες 
διατάξεις (ΦΕΚ258Α72001). 

β) Του άρθρου 19του Ν. 2470/97 (ΦΕΚ40/Α797). 

γ) Του άρθρου 19του Ν. 2224/94. 

δ) Του άρθρου 40 του Ν. 849/78 (ΦΕΚ 232/Α778) όπως 
συμπληρώθηκε με το άρθρο 8του Ν. 2129/93 (ΦΕΚ57Α7 
93). 

ε) Του άρθρου 27 του Ν. 2081/92 (ΦΕΚ 154/Α792) με το 
οποίο προστέθηκε το άρθρο 29Α στο Ν. 1558/85 (ΦΕΚ 
137/Α785) και αντικαταστάθηκετο α’ εδάφιο της παρ. 2 με 
το άρθρο 1 του Ν. 2469/97 (ΦΕΚ 38/Α797). 

2. - Τις ΚΥΑ 30407/20.5.2002 και 30591/17.6.2002 «Πρό¬ 
γραμμα επιχορήγησης επιχ/σεων για την απασχόληση 
ανέργων έτους 2002» και «Πρόγραμμα επιχορήγησης νέ¬ 
ων ελευθέρων επαγγελματιών 2002» (ΦΕΚ 648/Β7 
24.5.2002), (ΦΕΚ792/Β726.6.2002). 

3. - Την 2/80345/0004/8.11.99 ΚΥΑ «Μεταβίβαση εξου¬ 
σίας υπογραφής σύμφωνα με το άρθρο 7 παρ.1 του Ν. 
1943/91». 

4. - Την ΚΥΑ 1100383/1330/Α0006/2001 (ΦΕΚ 1485 Β7 
31.10.2001) του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

5. -Το έγγραφο Β126884/2002 του ΟΑΕΔ. 

6. - Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΟΑΕΔ ύψους 23.800,00 ευρώ για το τρέχον οικονομι¬ 
κό έτος η οποία θα καλυφθεί από τις πιστώσεις που προ- 
βλέπονται στον ΚΑΕ 0264 «Αποζημίωση για συμμετοχή σε 

επιτροπές και συμβούλια ύψους 440.500,00 του προϋπο¬ 
λογισμού του ΟΑΕΔ έτους 2003. Η δαπάνη η οποία θα 
προκληθεί, για κάθε έτος 2004 - 2005 ανέρχεται στο ποσό 
των 20.400,00 ευρώ για το έτος 2006 ανέρχεται στα 
17.000 ευρώ, και θα καλυφθεί από τα έσοδα του ΟΑΕΔ, 
αποφασίζουμε: 

1. Καθορίζουμε την μηνιαία αποζημίωση των μελών, του 
εισηγητή καιτου γραμματέα της Επιτροπής επίλυσης δια¬ 
φορών των ενταγμένων προγραμμάτων των Νέων θέσε¬ 
ων εργασίας και Νέων ελεύθερων επαγγελματιών έτους 
2002 ως εξής: 

Α) Μέλη - Εισηγητής 225 ευρώ για κάθε ένα. 

Β) Γραμματέας 180 ευρώ για κάθε ένα. 

Η αποζημίωση αυτή καταβάλλεται για τέσσερις (4) συνε¬ 
δριάσεις κατά μήνα. Τυχόν πραγματοποίηση περισσότε¬ 
ρων συνεδριάσεων δεν δημιουργεί αξίωση για πρόσθετη 
αποζημίωση. Για συμμετοχή σε λιγότερες συνεδριάσεις 
από της πραγματοποιηθείσες κατά μήνα καταβάλλεται η 
ανάλογη αποζημίωση. 

2. Η επιτροπή θα συνεδριάζει εκτός ωραρίου εργασίας. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 24 Μαρτίου 2003 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας 

Υπουργείου Οικονομίας και Κοινωνικών Ασφαλίσεων 

και Οικονομικών 

ΙΩΑΝ. ΚΟΥΣΟΥΛΑΚΟΣ ΙΩΑΝ. ΠΑΝΟΠΟΥΛΟΥ 

-*- 

Αριθ. 2/13263/0022 (6) 

Υπερωριακή εργασία υπαλλήλων Ασφαλιστικών Οργανι¬ 
σμών Α' εξαμήνου έτους 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Εχοντας υπόψη: 

Ι.-α. Τις διατάξεις του άρθρου 18 του Ν. 2470/97(ΦΕΚ 
40/Α721.3.97) «Αναμόρφωση μισθολογίου προσωπικού 
της Δημ. Διοίκησης και άλλες διατάξεις», όπως τροποποι¬ 
ήθηκε με το άρθρο 15του Ν. 2592/98 (ΦΕΚ57/Α718.3.98). 

β. Το άρθρο 10 του Ν. 2606/98. 

γ. Τις διατάξεις της παρ. 3 του άρθρου 22 του Ν. 
2362/95. 

2. -Την Φ.42/1846/23.4.98 απόφαση του Υπουργού Ερ¬ 
γασίας και Κοινωνικών Ασφαλίσεων για την λειτουργία 
της Στέγης Υγειονομικών (ΤΣΑΥ) επί 24ώρου βάσεως. 

3. - Την 2/80345/0004/8.11.99 (ΦΕΚ 2040/Β799) κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/91». 

4. -Την 1100383/1330/Α0006/2001 (ΦΕΚ 1485/Β7 
31.10.2001) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

5. - Την ανάγκη υπερωριακής απασχόλησης υπαλλήλων 
των Ασφαλιστικών Οργανισμών, κατά τις νυκτερινές 
ώρες, τις Κυριακές και εξαιρέσιμες ημέρες. 

6. - Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των τριών εκατομμυ¬ 


ρίων διακοσίων τριών χιλιάδων εννιακοσίων δέκα πέντε 
(3.203.915) ευρώ περίπου και θα βαρύνει τις εγγεγραμ¬ 
μένες πιστώσεις στον προϋπολογισμό των Ασφαλιστικών 
Οργανισμών έτους 2003, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας των υπαλλήλων των Ασφαλιστικών Οργανισμών, 
που θα προσφέρεται τις παρακάτω ημέρες και ώρες 
εβδομαδιαίως για το Α'εξάμηνο του 2003, ως εξής: 

1) ΤΕΒΕ 

Για 3 οδηγούς για το Α + Β εξάμηνο του 2003 

- 1.800 ώρες για υπερωριακή εργασία απογευματινών 
ωρών και μέχρι την 22η ώρα. 

- 400 ώρες για νυχτερινή εργασία από την 22η ώρα μέ¬ 
χρι την 6η πρωινή. 

-100 ώρες για εργασία παρεχόμενη Κυριακές και εξαι¬ 
ρέσιμες από την 6η πρωινή έως 22η νυχτερινή. 

-100 ώρες για εργασία παρεχόμενη Κυριακές και εξαι¬ 
ρέσιμες από 22η νυχτερινή και έως 6η πρωινή. 

Υπεύθυνοι για την παροχή και τον έλεγχο της υπερω- 
ριακής εργασίας ορίζονται οι Προϊστάμενοι Δ/νσεων της 
Κεντρικής Υπηρεσίας και των Περ/κών Υπηρεσιών. 

2) ΤΑΕ 

Γ ια δύο (2) υπαλλήλους οδηγούς για το Α+Β εξάμηνο 
του 2003 

- 1200 ώρες για υπερωριακή εργασία απογευματινών 
ωρών και μέχρι την 22η ώρα 

- 50 ώρες για νυχτερινή εργασία από την 22η ώρα μέχρι 
την 6η πρωινή 

-150 ώρες για εργασία παρεχόμενη Κυριακές και εξαι¬ 
ρέσιμες από την 6η πρωινή έως την 22η νυχτερινή 

- 50 ώρες για εργασία παρεχόμενη Κυριακές και εξαι¬ 
ρέσιμες από την 22η νυχτερινή έως 6η πρωινή. 

Υπεύθυνοι ορίζονται για την Κεντρική Υπηρεσία οι Διευ¬ 
θυντές και για τις Περιφερειακές υπηρεσίες, οι Προϊστά¬ 
μενοι των κατά τόπους Διευθύνσεων, Τμημάτων και Γ ρα¬ 
φείων. 

3) ΤΣΑΥ 

Για 7 υπαλλήλους 5.880 ώρες για Α' + Β' εξάμηνο του 
2003 για εργασία που παρέχεται κατά τις Κυριακές και τις 
εξαιρέσιμες ημέρες και κατά τις νυχτερινές ώρες εργασί¬ 
μων ημερών και αργιών. 

Υπεύθυνος ορίζεται ο Γ εν. Δ/ντής Ν. Παπαϊωάννου. 

Τα όργανα που είναι αρμόδια για την κατανομή των 
ωρών υπερωριακής απασχόλησης είναι επίσης υπεύθυνα 
για τον έλεγχο πραγματοποίησης της υπερωριακής απα¬ 
σχόλησης καθώς και για την βεβαίωση εκτέλεσης των 
αντίστοιχων εργασιών. Η βεβαίωση αυτή αποτελεί προϋ¬ 
πόθεση για την καταβολή της υπερωριακής αποζημίω¬ 
σης. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 
30.6.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Μαρτίου 2003 


Οι Γ ενικοί Γ ραμματείς 


Δημοσιονομικής Πολιτικής 
Υπουργείου Οικονομίας 
και Οικονομικών 
ΙΩΑΝ.ΚΟΥΣΟΥΛΑΚΟΣ 


Κοινωνικών Ασφαλίσεων 
Υπουργείου Εργασίας 
και Κοινωνικών Ασφαλίσεων 
Δ. ΔΑΣΚΑΛΑΚΗΣ 

Σύσταση Αμιγούς Επιχείρησης στο Δήμο Κάτω Ολύμπου 
Ν. Λάρισας με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ ΚΟΙΝΩΝΙΚΟ¬ 
ΟΙΚΟΝΟΜΙΚΗΣ ΑΝΑΠΤΥΞΗΣ (Δ.Ε.Π.Α.Κ.Α.) ΔΗΜΟΥ 
ΚΑΤΩ ΟΛΥΜΠΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α). Του άρθρου 277 - 284, 291 και 304 του Π.Δ. 410/95 
(Δ.Κ.Κ). 

β). Του άρθρου 6του Ν. 2503/97. 

γ). Του άρθρου 1 παρ. 2ατου Ν. 2469/97. 

2. Την 73/2003 απόφαση του Δ.Σ. του Δήμου Κάτω Ολύ¬ 
μπου μαζί με την 14.3.2003 οικονομοτεχνική μελέτη, απο¬ 
φασίζουμε: 

Άρθρο Ιο 

Συστήνουμε Αμιγή Δημοτική Επιχείρηση στο Δήμο Κά¬ 
τω Ολύμπου Ν. Λάρισας με την επωνυμία «Δημοτική Επι¬ 
χείρηση Πολιτισμού Αθλητισμού & Κοινωνικοοικονομικής 
Ανάπτυξης (Δ.Ε.Π.Α.Κ.Α)» ως ίδιο Νομικό Πρόσωπο Ιδιω¬ 
τικού Δικαίου. 

Άρθρο 2ο: Σκοποί της Επιχείρησης 

1. Η ανάληψη δραστηριοτήτων που έχουν σχέση με την 
πολιτιστική και πνευματική ανάπτυξη και την ανάπτυξη 
του Αθλητισμού. Πιο συγκεκριμένα: 

α. Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας και της αγά¬ 
πης για τις τέχνες, η προστασία της εθνικής πολιτιστικής 
κληρονομιάς και ταυτότητας, η αναγωγή των πολιτιστικών 
πνευματικών και καλλιτεχνικών αγαθών σε οργανικά στοι¬ 
χεία της καθημερινής ζωής και ενεργητική και συνειδητή 
συμμετοχή των πολιτών στην πολιτιστική ζωή του Δήμου. 

β. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του Κινηματο¬ 
γράφου, του Θεάτρου και των άλλων οπτικοακουστικών 
μέσων, καθώς και των εικαστικών τεχνών και η δημιουργι¬ 
κή αξιοποίηση του ελεύθερου χρόνου των κατοίκων του 
Δήμου και ιδιαίτερα των νέων. 

γ. Η οργάνωση και διεξαγωγή πολιτιστικών, πνευματι¬ 
κών, ψυχαγωγικών αθλητικών και καλλιτεχνικών εκδηλώ¬ 
σεων. 

δ. Η συγκέντρωση και καταγραφή των παραδοσιακών 
πληροφοριών και λοιπών παραδοσιακών στοιχείων η ορ¬ 
γάνωση και λειτουργία Λαογραφικού Μουσείου. 

ε. Η ανάληψη και υλοποίηση Κοινοτικών και Εθνικών 
Προγραμμάτων εκπαιδευτικού, επιμορφωτικού, πολιτι¬ 
στικού αναπτυξιακού και ερευνητικού χαρακτήρα, η κα¬ 
τάρτιση- υλοποίηση και εφαρμογή προγραμμάτων που 
αξιοποιούν, προάγουν και βελτιώνουν τη γνώση και την 
πληροφορία. 

ζ. Η εξασφάλιση της αναγκαίας αθλητικής υποδομής 
για την ανάπτυξη του Αθλητισμού, η διαχείριση, διαφύλα¬ 
ξη, συντήρηση και βελτίωση των αθλητικών εγκαταστά¬ 
σεων και εξοπλισμών η συνεργασία με τα αθλητικά σωμα¬ 
τεία και τους λοιπούς φορείς του Αθλητισμού του Δήμου 
και της ευρύτερης περιοχής η στήριξη των δραστηριοτή¬ 
των τους, η οργάνωση και λειτουργία ερασιτεχνικών 
αθλητικών τμημάτων και ακαδημιών. 


2. Η ολοκληρωμένη ανάπτυξη και εκμετάλλευσης των 
φυσικών πόρων της περιοχής. Η περιβαλλοντική ευαι- 
σθητοποίηση η διαχείριση του Περιβάλλοντος και η αει¬ 
φόρος ανάπτυξη 

Η υποβοήθηση και προώθηση των τοπικών αναπτυξια¬ 
κών πρωτοβουλιών και καινοτομιών, η ανάπτυξη του αν¬ 
θρώπινου δυναμικού, η διεύρυνση της τοπικής αγοράς 
εργασίας και η ανταλλαγή πληροφοριών - εμπειριών, με 
βάση τις νέες τεχνολογίες ώστε να ενθαρρυνθούν οι επα¬ 
φές των τοπικών επιχειρηματικών κύκλων και αγορών σε 
συνεργασία με άλλους φορείς ή ιδιώτες. Η εκπόνηση 
όλων των απαραίτητων τεχνικών ή άλλων μελετών που 
αφορούν έργα του Δημοτικού και Ιδιωτικού τομέα της πε¬ 
ριοχής καθώς επίσης και πάσης φύσεως μελετών στα 
πλαίσια των σκοπών της Επιχείρησης αυτοδύναμα ή και 
σε συνεργασία με άλλους μελετητές ή μελετητικές επι¬ 
χειρήσεις. 

Η συμμετοχή και διαχείριση αναπτυξιακών προγραμμά¬ 
των και πρωτοβουλιών που εκπορεύονται και συγχρηματο- 
δοτούνται από την Ευρωπαϊκή Ένωση και άλλους Εθνικούς 
ή διεθνείς οργανισμούς και η ανάπτυξη της απαραίτητης 
υποδομής για γρήγορη πρόσβαση στις πληροφορίες που 
διαθέτουν περιφερειακοί, εθνικοί ή διεθνείς οργανισμοί και 
η διάχυση τους προς όλα τα ενδιαφέροντα σε τοπικό επί¬ 
πεδο μέρη (κατοίκους, εταιρείες, συλλόγους κ.τ.λ.). 

Η ίδρυση, οργάνωση, λειτουργία και διαχείριση επιχει¬ 
ρήσεων που εκμεταλλεύονται φυσικούς πόρους της πε¬ 
ριοχής αυτόνομα ή σε συνεργασία με άλλους φορείς ή 
ιδιώτες όπως: 

- Εκμετάλλευση Λατομείων πέτρας, αδρανών ή άλλων 
υλικών. 

- Ανάπτυξη της κτηνοτροφίας. 

- Κτηνοτροφικά πάρκα. 

- Εμφιαλωτήρια. 

- Πρότυπες καλλιέργειες. 

- Ανάπτυξη της Βιολογικής Γεωργίας. 

- Αξιοποίηση προγραμμάτων γενικά του Υπ. Γ εωργίας. 

- Οικολογικά πάρκα. 

- Αγροτουριστικές επιχειρήσεις και γενικά επιχειρήσεις 
εκμετάλλευσης των φυσικών πόρων της περιοχής. 

- Η οργάνωση εργαστηρίων και λοιπών φορέων για την 
παραγωγή παραδοσιακών τοπικών προϊόντων. 

- Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου και γενικά η ανάληψη βιώσιμων επι¬ 
χειρηματικών δραστηριοτήτων με σκοπό την εξυπηρέτη¬ 
ση των κατοίκων και την ανάπτυξη της οικονομίας της πε¬ 
ριοχής του Δήμου. 

- Η προβολή, αξιοποίηση και εκμετάλλευση τουριστικών 
πόρων και η συμμετοχή σε σχετικές εκθέσεις. 

- Η λειτουργία και εκμετάλλευση Συνεδριακού Κέντρου, 
Ξενώνα, εστιατορίων αναψυκτηρίων - τουριστικών περι¬ 
πτέρων κ.λπ. 

- Η διοργάνωση εκδρομών. 

- Η ανάπτυξη εναλλακτικών μορφών τουρισμού/ ιππα¬ 
σία, ποδηλασία, ορειβασία, κ.λπ.). 

- Η κατασκευή - εκμετάλλευση παιδικών κατασκηνώσε¬ 
ων. 

3. Η οργάνωση των υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 

και δευτεροβάθμιας ιατρικής περίθαλψης, η υλοποίηση 
προγραμμάτων «Βοήθεια στο σπίτι» και η κατ’ οίκον πα¬ 
ροχή υπηρεσιών, η λειτουργία Παιδικών και Βρεφονηπια¬ 
κών Σταθμών, Κέντρων Δημιουργικής Απασχόλησης 
(ΚΔΑΠ) για την εξυπηρέτηση των εργαζομένων και μη μη¬ 
τέρων, η φροντίδα, προσχολική αγωγή, διαπαιδαγώγηση, 
ψυχαγωγία και απασχόληση βρεφών -νηπίων και γενικά 
παιδιών προσχολικής ηλικίας, η υλοποίηση προγραμμά¬ 
των στήριξης και παροχής υπηρεσιών σε πολύτεκνες οι¬ 
κογένειες, άτομα τρίτης ηλικίας, άτομα με ειδικές ανά¬ 
γκες, άτομα άπορα και εξαρτημένα, άτομα αποκλεισμένα 
από την αγορά εργασίας και γενικά κάλυψη των κοινωνι¬ 
κών αναγκώντου Δήμου. 

4. Εκδόσεις - Εκτυπώσεις - ΜΜΕ 

Η συνεργασία με εφημερίδες, περιοδικά κ.λπ. έντυπα, η 
έκδοση ενημερωτικών φυλλαδίων περιοδικών πολιτιστι¬ 
κού και κοινωνικού περιεχομένου, η ανάπτυξη συνεργα¬ 
σίας με ραδιοφωνικούς καιτηλεοπτικούς σταθμούς, η πα¬ 
ραγωγή ραδιοφωνικών και τηλεοπτικών εκπομπών, η δη¬ 
μιουργία εγκαταστάσεων αναμεταδοτών Τ.ν. και 
ραδιοφώνου. 

5. Διαφημίσεις 

Η Διοίκηση, διαχείριση και εκμετάλλευση των Δημοτι¬ 
κών και άλλων διαφημιστικών δραστηριοτήτων. Η εκμε¬ 
τάλλευση των κοινοχρήστων χώρων για μισθώσεις σε δια¬ 
φημιστικές εταιρείες και η προβολή μέσω των διαφημι¬ 
στικών στοιχείων ιδεών και μηνυμάτωντου Δήμου και της 
επιχείρησης που έχουν σχέση με την Κοινωνική και Πολι¬ 
τιστική Ανάπτυξη, τον Αθλητισμό, το Περιβάλλον, την επι¬ 
μόρφωση και την ψυχαγωγία των κατοίκων της περιοχής. 

Άρθρο 3ο: Διάρκεια της επιχείρησης 

Η χρονική διάρκεια λειτουργίας της Δημοτικής Επιχεί¬ 
ρησης ορίζεται ότι θα είναι 20 χρόνια από την δημοσίευ¬ 
ση της παρούσας απόφασης στην Εφημερίδα της Κυβερ- 
νήσεως. 

Άρθρο 4ο: Έδρα της Επιχείρησης 

Έδρα της επιχείρησης ορίζεται το Δημοτικό Διαμέρι¬ 
σμα Πυργετού του Δήμου Κάτω Ολύμπου. 

Άρθρο 5ο: Διοίκηση 

Η επιχείρηση διοικείται από εννεαμελές (θ)Διοικητικό 
Συμβούλιο που τα μέλη του ορίζονται με τους αναπληρω¬ 
τές τους από το Δημοτικό Συμβούλιο. 

- Από τα μέλη του Διοικητικού Συμβουλίου τρεις (3) του¬ 
λάχιστον αιρετοί (Δήμαρχος & δύο (2) Δημοτικοί Σύμβου¬ 
λοί ) εκ των οποίων ο ένας θα προέρχεται από την μειο¬ 
ψηφία. 

- Πέντε (5) δημότες ή κάτοικοι του Δήμου που θα έχουν 
πείρα και γνώση σχετικά με τα αντικείμενα της επιχείρη¬ 
σης. 

- Ένας (1) τουλάχιστον εκπρόσωπος Πολιτιστικού φο¬ 
ρέα. 

Σε περίπτωση που οι εργαζόμενοιτης Επιχείρησης είναι 
παραπάνω από είκοσι (20) μετέχει στο Δ.Σ. ένας εκπρό¬ 
σωπος τους και μειώνεται αντίστοιχα ο αριθμός των δη- 
μοτών-κατοίκων. 

Άρθρο 6ο: Θητεία του Δ.Σ. της Δημοτικής Επιχείρησης 

Η θητεία του Διοικητικού Συμβουλίου θα ακολουθεί τη 
θητεία της Δημοτικής Αρχής. 


Άρθρο 7ο: Αρχικό Κεφάλαιο 

Μετην έναρξη λειτουργίας της Δημοτικής Επιχείρησης, 
ο Δήμος θα συμμετέχει με αρχικό κεφάλαιο τριάντα χι¬ 
λιάδες ευρώ (30.000 ευρώ). Εκτων οποίων τα δεκαπέντε 
χιλιάδες ευρώ (15.000 ευρώ) θα καταβληθούν τον πρώτο 
χρόνο αμέσως μετά την σύσταση της Επιχείρησης και τα 
υπόλοιπα δεκαπέντε χιλιάδες ευρώ (15.000 ευρώ) το δεύ¬ 
τερο χρόνο. 

Άρθρο 8ο: Πόροι της Επιχείρησης 

Πόροι της Δημοτικής Επιχείρησης θα είναι: 

1. Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

2. Έσοδα από την οργάνωση πολιτιστικών και ψυχαγω¬ 
γικών και λοιπών εκδηλώσεων. 

3. Έσοδα από την οργάνωση αθλητικών εκδηλώσεων 
και την εκμετάλλευση αθλητικών εγκαταστάσεων. 

4. Έσοδα από την λειτουργία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στην Δημοτική επιχείρηση. 

5. Έσοδα απάτην υλοποίηση διαχείριση εκπαιδευτικών 
επιμορφωτικών προγραμμάτων. 

6. Έσοδα από επιχορηγήσεις για την λειτουργία Παιδι¬ 
κών και Βρεφονηπιακών Σταθμών και Κέντρων Δημιουρ¬ 
γικής Απασχόλησης Παιδιών και λοιπών προγραμμάτων 
υγείας και Κοινωνικής Πολιτικής. 

7. Έσοδα από ανάθεση υλοποίησης προγραμμάτων 
Υγείας και Κοινωνικής Πολιτικής. 

8. Έσοδα από την εκμετάλλευση των κοινοχρήστων και 
λοιπών χώρων και την μίσθωση τους σε διαφημιστικές 
εταιρείες για την προβολή διαφημιστικών μηνυμάτων. 

9. Έσοδα από την εκπόνηση Αναπτυξιακών και λοιπών 
μελετών και υλοποίηση αναπτυξιακών προγραμμάτων. 

10. Έσοδα από την εκμετάλλευση Τσυριστικών Εγκατα¬ 
στάσεων και την παροχή υπηρεσιών τουριστικής ανάπτυ¬ 
ξης (Ξενώνες, Κατασκηνώσεις, Αναψυκτήρια κ.τ.λ.). 

11. Έσοδα από υλοποίηση προγραμμάτων συμβάσεων. 

12. Έσοδα από εκδόσεις - εκτυπώσεις- ΜΜΕ. 

13. Έσοδα από λοιπές επιχειρηματικές δραστηριότη¬ 
τες της επιχείρησης που σε κάθε περίπτωση επιτρέπονται 
εφ’ όσον δεν απαγορεύεται από την κείμενη νομοθεσία 
την σχετική με τις επιχειρήσεις των ΟΤΑ. 

14. Έσοδα από λοιπές πηγές. 

Άρθρο 9ο: Διάλυση της Επιχείρησης 

Η επιχείρηση διαλύεται: 

α). Με απόφαση του Δημοτικού Συμβουλίου που λαμ- 
βάνεται με την απόλυτη πλειοψηφία του συνόλου των με¬ 
λών του. 

β). Όταν λήξει χωρίς να παραταθεί η διάρκεια της επι¬ 
χείρησης. 

γ). Σε περίπτωση πτώχευση της επιχείρησης. 

• Τη διάλυση της επιχείρησης ακολουθείη εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο, αν η πράξη σύστασης της επιχείρησης δεν 
προβλέπει τον ορισμό ειδικών εκκαθαριστών. 

• Στην εκκαθάριση, μετά τη διενέργεια απογραφής της 
περιουσίας της επιχείρησης, που είναι η πρώτη ενέργεια 
των εκκαθαριστών διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, πιστοποιείται η περι¬ 
ουσία και πληρώνονται τα χρέη της επιχείρησης. 

• Η εξουσία των μελών του διοικητικού συμβουλίου 
παύει αυτοδίκαια με τον ορισμό των εκκαθαριστών και τις 
αρμοδιότητες που ασκούν οι εκκαθαριστές, εκτός από τις 
αρμοδιότητες που θα κρατήσει το ίδιο το δημοτικό συμ¬ 
βούλιο (Απόφαση Υπουργού Εσωτερικών25027/9.4.1984 
άρθρο4παρ. 3.4.5 ΦΕΚΒ' 244/1984). 

Άρθρο 10ο: Ακροτελευταίο Άρθρο 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Κάτω Ολύμπου ύψους 


15.000 ευρώ. Για το λόγο αυτό υπάρχει εγγεγραμμένη πί¬ 
στωση στον Κ.Α. 2128 του προϋπολογισμού οικονομικού 
έτους 2003. Γ ια τα έτη 2004, 2005, 2006, 2007 θα εγγρά- 
φονται ανάλογες πιστώσεις στους αντιστοίχους Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 1 Απριλίου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




